Mahathir bin Mohamad

Mahathir bin Mohamad (født 1925) er en malaysisk politiker. Han var Malaysias statsminister i 24 år; fra 1981 til 2003 og på nytt fra 2018 til 2020. 

Han er utdannet lege og begynte å engasjere seg politisk under avkoloniseringen av Britisk Malaya i 1940-årene. Han er malaynasjonalist.

I løpet av sin første periode som statsminister lanserte Mahathir planen «Vision 2020», som hadde som mål å gjøre Malaysia til et industrialisert høyinntektsland innen 2020. Malaysia ble en av verdens raskest voksende økonomier. Han var også kjent for å fremme økonomisk uavhengighet og nasjonal industriell utvikling.

Politisk karrière
miniatyr|Malaysias administrative hovedstad, Putrajaya, ble bygget ut i 1990-årene.
miniatyr|Mahathir taler til FNs generalforsamling i 2003.
Mahathir ble medlem av United Malays National Organisation i 1946 og representerte partiet inntil 2008. Før han ble statsminister hadde han blant annet vært undervisningsminister i 1974–1977, handels- og industriminister i 1977–1981 og visestatsminister i 1976–1981.

I 1981 ble Mahathir statsminister for første gang, han holdt posten i første omgang i 22 år frem til 2003. Mahathir styrket den økonomiske politikken som styrket etnisk malayisk eierskap, og eksperimenterte med faser av både privatisering og nasjonalisering. Malaysia i 1980- og 1990-årene ble kjennetegnet av rask, eksportdrevet industrialisering, urbanisering og stor utbygging av infrastruktur. Asiakrisen i 1997 rammet Malaysia hardt, men gjenopphentingen gikk raskere enn i nabolandene.

I 2016 etablerte han partiet Malaysian United Indigenous Party. Ved valget i 2018 var han statsministerkandidat for alliansen Pakatan Harapan, som ble valgets vinner.

Mahathir ble statsminister for andre gang 10. mai 2018. Etter å ha vært statsminister for en koalisjonsregjering, trakk Mahathir seg i februar 2020 som følge av splittelse blant koalisjonspartiene. Mahatir ønsket Anwar Ibrahim som sin etterfølger, men kongen utpekte i stedet Muhyiddin Yassin til statsminister.

 Referanser 

Kategori:Malaysias statsministre
Kategori:Malaysiske leger
Kategori:Personer fra Kedah
Kategori:Hundreåringer